બૉલીવુડનો ઇતિહાસ જુઓ, તો કપૂર ખાનદાનથી માંડી બચ્ચન ખાનદાન સુધીના કલાકારો પોતાના માતા-પિતાનો વારસો જાળવતા આપણે જોઈ શકીએ છીએ. આ સિલસિલો કદાચ ક્યારે થોભવાનો પણ નથી. પૃથ્વીરાજ કપૂરથી શરૂ થયેલો વારસો આજે કરીના કપૂર અને રણબીર કપૂર સાચવી રહ્યાં છે, તો અમિતાભ બચ્ચનથી શરૂ થયેલો વારસો અભિષેક બચ્ચન આગળ ધપાવી રહ્યાં છે. જોકે માત્ર કપૂર કે બચ્ચન ખાનદાન જ નહીં, પણ મોટાભાગના સ્ટાર્સના સંતાનો મોટાભાગે અભિયન-દિગ્દર્શન કે કોઈ પણ ક્ષેત્રનો વારસો જાળવી જ રાખતા હોય છે.